joelniklaus/EU_Wikipedias huggingface dataset:
Naisten Kakkonen

Naisten Kakkonen  on Suomen naisten jalkapalloilun kolmanneksi korkein sarjataso. Sarja on jaettu kolmeen 10 joukkueen lohkoon. Sarjaa on pelattu vuodesta 1984 lähtien ja aluksi sarjan nimi oli "Naisten aluesarja".

Sarjajärjestelmä 2022 
Naisten Kakkonen pelataan kaksinkertaisena sarjana kolmessa lohkossa. Lohkovoittajat ja paras toiseksi sijoittunut joukkue karsivat kahdesta paikasta Naisten Ykköseen kaudelle 2023.

Joukkueet kaudella 2022 

Joukkueet

 EBK Espoo
 EPS Espoo
 Esse IK Ähtävä, Pedersöre
 FC Espoo 
 FC Hertta Joensuu
 FC Honka/2 Espoo
 FC KTP Kotka
 FC Kuusysi Lahti
 FC OTP Oulu
 FC United Pietarsaari
 FCFJ Porvoo
 GBK Kokkola
 HauPa Haukipudas, Oulu
 HIFK Helsinki
 HJK/2 Helsinki
 Härmä Hämeenlinna
 JyPK/2 Jyväskylä
 KaaPo Kaarina
 Kanu Kauhava
 Lieto
 MuSa Pori
 PEPO Lappeenranta
 RoPS/2 Rovaniemi
 SeMi Seinäjoki
 TKT Tampere
 ToU Toivala, Siilinjärvi
 TPS/2 Turku
 TPV Tampere
 TuWe Turku
VIFK/2 Vaasa

Katso myös 

 Naisten Kakkosen kausi 2011

Lähteet 
Naisten Kakkonen Suomen Palloliiton sivustolla
Palloverkko

Viitteet
Don’t Touch the Light

Don't Touch the Light on saksalaisen hard rock yhtye Bonfiren 1986 julkaisema albumi. Se on ensimmäinen levy yhtyeen vaihdettua nimensä Cacumenista Bonfireksi.

Kappaleet

Kokoonpano 
 Claus Lessmann - laulu, taustalaulu
 Hans Ziller - kitara, taustalaulu
 Horst Maier - kitara, taustalaulu
 Joerg Deisinger - basso, taustalaulu
 Dominik Huelshorst - rummut, taustalaulu

Vuoden 1986 esikoisalbumit
Bonfiren albumit
Kuopion uimahalli

Kuopion uimahalli oli Kuopion Hatsalan kaupunginosassa vuosina 1969–2020 sijainnut uimahalli. Se rakennetiin vuonna 1969, suunnittelijoina Seppo Ruotsalainen ja Esa Malmivaara. Halli oli valmistuessaan Suomen suurin uimahalli, kokonaistilavuudeltaan 36 100 kuutiometriä. Hallissa oli kuusiratainen 50 metrin allas, joka oli mahdollista jakaa välisillalla 12:ksi 25 metrin radaksi, sekä opetusallas. Hallissa oli kolmen metrin ponnahduslauta sekä kerroshyppyjä varten 3, 5, 7,5 ja 10 metrin hyppytasot.

Uimahallissa tehtiin maailmanennätyksiä, muun muassa Kuopion Uimaseura 24 tunnin uinnissa. Suomen ensimmäisen maailmanennätyksen teki Jani Sievinen 200 metrin sekauinnissa lyhyellä altaan mitalla (25 m).

Hallin yleisökapasiteetti oli noin 950 henkilöä. Täysi katsomo saavutettiin monesti pellehyppynäytöksissä ja muutamassa vesipallon miesten SM-sarjaottelussa.

Halli kävi sittemmin liian pieneksi kilpailutoimintaan ja rapistui huonokuntoiseksi, joten sen lähistölle suunniteltiin uusi halli. Uusi Kuntolaakson uimahalli rakennettiin Niiralan Montun tontille jäähallin viereen, ja otettiin käyttöön elokuussa 2020. Kuopion vanha uimahalli purettiin saman vuoden lopulla.

Katso myös
Kuntolaakson uimahalli

Lähteet

Aiheesta muualla
Reino Holopainen (2020) Kuopion vanhan uimahallin purku  (youtube.com)

Kuopion uimahallit
Suomen entiset rakennukset ja rakennelmat
Hatsala
Suurkaupungin hait

Suurkaupungin hait () on yhdysvaltalainen draamaelokuva vuodelta 1961. Sen on tuottanut, käsikirjoittanut (Sidney Carrollin ohella) ja ohjannut Robert Rossen. Pääosia näyttelevät Paul Newman, Jackie Gleason, Piper Laurie ja George C. Scott.
Elokuva pohjautuu Walter Tevisin 1959 kirjaan The Hustler, joka kertoo pienten piirien biljardihaista "Fast Eddie" Felsonista, joka tahtoo todistaa olevansa maan paras voittamalla legendaarisen pelaajan "Minnesota Fatsin".

Suurkaupungin hait oli ehdokas yhdeksässä Oscar-palkintossa. Elokuva palkittiin kahdella Oscarilla (paras lavastus, Harry Horner ja Gene Callahan, sekä paras kuvaus, Eugen Schüfftan). George C. Scott kieltäytyi parhaan miessivuosan ehdokkuudesta. Elokuva sai myös 1961 parhaan elokuvan Bafta-palkinnon, tosin jaettuna neuvostoliittolaisen elokuvan Vain neljä päivää kanssa. Lisäksi Newman sai parhaan ulkomaisen miesnäyttelijän palkinnon. Laurie oli ehdolla parhaan ulkomaisen naisnäyttelijän Baftan saajaksi. Golden Globe -ehdokkaita olivat Newman (paras miesnäyttelijä), Scott (paras sivuosa ja paras tulokas) ja Gleason (paras sivuosa).

Suurkaupungin hait valittiin 1997 säilytettäväksi Yhdysvaltain kongressin kirjaston National Film Registryssä. The New York Timesin kriitikot valitsivat Suurkaupungin hait vuonna 2004 yhdeksi kaikkien aikojen tuhannesta parhaasta elokuvasta maailmassa.

Näyttelijät

Lähteet 

Vuoden 1961 yhdysvaltalaiset elokuvat
Yhdysvaltalaiset draamaelokuvat
Robert Rossenin ohjaamat elokuvat
Parhaan kuvauksen Oscar-palkinnon saaneet elokuvat
Parhaan lavastuksen Oscar-palkinnon saaneet elokuvat
BAFTA Film Award -palkitut elokuvat
New Yorkissa tapahtuvat elokuvat
Hranice

Hranice on kaupunki Määrin alueella Přerovin piirikunnassa Olomoucin läänissä Tšekin tasavallan itäosassa. Vuoden 2020 arvion mukaan kaupungissa asui 17 999 asukasta.

Ystävyyskaupungit 
  Hlohovec, Slovakia
  Leidschendam-Voorburg, Alankomaat
  Konstancin-Jeziorna, Puola

Lähteet

Aiheesta muualla 

 Kaupungin viralliset kotisivut

Tšekin kaupungit
Sink the Pink

Sink the Pink on AC/DC -yhtyeen vuonna 1985 Fly on the Wall -albumilla julkaistu kappale. Se julkaistiin myös singlenä b-puolenaan "Shake Your Foundations", joka sisältyi myös Fly on the Wall -albumille. Australian-painoksessa B-puoli oli ”Back in Business”. "Sink the Pinkistä" on kuvattu myös musiikkivideo. 
Vuonna 1986 kappale julkaistiin yhtyeen soundtrack-albumilla Who Made Who. Kappaleen ovat tehneet Angus Young, Malcolm Young ja Brian Johnson

Kokoonpano
Brian Johnson – laulu 
Angus Young – soolokitara 
Malcolm Young – rytmikitara 
Cliff Williams – bassokitara 
Simon Wright – rummut

Lähteet 

AC/DC:n kappaleet
Vuoden 1985 kappaleet

pt:Sink the Pink
Prinssi Albert -lävistys

Prinssi Albert (lyhennetään kansainvälisesti PA) on siittimeen tehtävä genitaalilävistys. Ympärileikatulla peniksellä reikä voidaan tehdä keskelle frenulumia. Ympärileikkaamattomilla lävistys tehdään jommallekummalle puolen frenulumia, jolloin esinahan ollessa päälle vedettynä lävistys asettuu esinahan alle "mukavammin". Tämän tarkoitus on vähentää ihoärsytystä. Yleisin lävistyksen tekotapa on asettaa virtsaputkeen vastaanottoputki, joka ottaa terskan alapuolelta lävistetyn neulan virtsaputkessa vastaan.

Lävistykset
Seulonnan keskeiset artikkelit
Foinikian kieli

Foinikian kieli (omakielinen nimi: 𐤃𐤁𐤓𐤉𐤌 𐤊𐤍𐤏𐤍𐤉𐤌, dabarīm kanaʿnīm) on kuollut afroaasialainen kieli. Foinikia oli antiikin aikana foinikialaisten kieli, jota puhuttiin suunnilleen nykyisen Libanonin alueella. Foinikia kuului seemiläisiin kieliin ja oli läheistä sukua heprealle. Foinikian kielestä kehittyi myös Karthagossa puhuttu puunin kieli.

Ensimmäiset kirjalliset merkinnät foinikian kielestä ovat peräisin 1000-luvulta eaa. ja viimeisimmät 100-luvulta eaa.. Kirjoittamiseen käytettiin foinikialaista kirjaimistoa.

Fonologia

Konsonantit 

Lähde:

Lähteet 

Seemiläiset kielet
Afrikan kuolleet kielet
Aasian kuolleet kielet
Doordarshan

Doordarshan (lyh. DD) on Intian julkisen palvelun yleisradioyhtiö.  Se on maan vanhin televisioyhtiö ja ainoa, jolla on valtakunnallinen kattavuus. Doordarshanin toimipaikka on Delhissä. Se toimii Intian viestintä- ja yleisradioministeriön valvonnassa. Televisiolähetykset aloitettiin 1959.

Yhtiöllä on lähetyksiä useilla Intian kielistä: hindiksi, englanniksi, urduksi, punjabiksi, teluguksi, tamiliksi, kannadaksi, malayalamiksi, gujaratiksi ja marathiksi.

Vaikka Doordarshanilla on mainostuloja, hallitus on ehdottanut mm. 2007 TV-lupajärjestelmää (₹500 väri- ja ₹200 mustavalkotelevisiosta).

Kansalliset kanavat 

DD India profiloitui vuoden 2019 vaalien alla globaalin yleisön kanavaksi siirtymällä englanninkieliseen sisältöön. Englannin lisäksi kanavalla on uutislähetyksiä myös hindiksi ja sanskritiksi.

Lähteet

Aiheesta muualla

Doordarshan uutissivut  (ddinews.gov.in)
DD National (live)  (zengatv.com)
Uutisia tv-yhtiötä koskien  (economictimes.indiatimes.com)
Matkustaja (albumi)

Matkustaja on popyhtye Egotripin  vuonna 2003 julkaisema albumi. Yhtyeen basisti Mikko Mäkelä oli jättänyt yhtyeen, joten levy tehtiin neljän miehen voimin. Siitä huolimatta levy toi Egotripille menestystä ’’Älä koskaan ikinä’’ -kappaleen ansiosta. Matkustaja nousi Suomen virallisen listan sijalle 9 ja sai kultalevyn ylitettyään siihen oikeuttavan 15 000 myydyn albumin rajan vuonna 2004.

Kappaleet

Kokoonpano 
 Mikki Kauste – laulu, piano, kosketinsoittimet, basso
 Knipi – kitara, laulu
 Sampo Haapaniemi – rummut
 Skele – soolokitara

Tuotanto 
 Thomas Eberger – masteroija
 Kari Hynninen – A&R
 Knipi – layout, valokuvat
 Lasse Kurki – valokuvat, tuotanto
 Kalle Chydenius – tuotanto
 Kie von Hertzen – valokuvat
 Tatu Tulikoura – valokuvat

Arvostelut 
 Soundi:

Lähteet 

Egotripin albumit
Vuoden 2003 albumit
Lasse Kurjen tuottamat albumit
Tanja Komulainen

Tanja Virva Tuulia Komulainen (o.s. Mäkinen, s. 2. maaliskuuta 1980 Pälkäne) on suomalainen kiekonheittäjä ja maaotteluedustaja, joka edustaa Tampereen Pyrintöä. Komulaista ovat valmentaneet Erkki Mäkinen, Tapio Tuohino ja Jorma Haaranen. Kiekonheiton ohella Komulainen työntää sivulajinaan kuulaa.

Komulainen on voittanut Kalevan kisoista kiekonheitossa SM-kultaa vuosina 2009, 2010 ja 2012, SM-hopeaa neljästi vuosina 2006, 2007, 2008 ja 2016 sekä pronssia vuosina 2004, 2011 ja 2014. Lisäksi hänellä on kuulantyönnön pronssimitali vuodelta 2003. Sisäratojen SM-kilpailuissa Komulainen on saavuttanut kuulantyönnössä hopeaa vuosina 2006 ja 2010. Kiekonheiton talvimestaruuskilpailuissa hän on voittanut Suomen mestaruuden vuosina 2007, 2009, 2010, 2011 ja 2012 sekä SM-hopeaa vuosina 2004, 2005, 2006, 2008, 2015 ja 2016. Barcelonan EM-kilpailuissa 2010 ja Helsingin EM-kilpailuissa 2012 hän karsiutui loppukilpailusta.

Kiekonheitossa Komulaisen ulkoratojen ennätys on Tampereella kesäkuussa 2011 heitetty 57,10 metriä. Hallissa hänen ennätyksensä, 56,51 metriä, on maaliskuulta 2010. Kuulantyönnössä Komulaisen ennätys ulkoradoilla on 14,90 metriä ja hallissa 14,66 metriä.

Komulainen on kilpaillut myös painonnostossa ja sijoittunut siinä SM-mitaleille.

Hän on ammatiltaan lääkäri.

Saavutukset
Päivitetty 10.3.2016

Kiekonheitto
Ennätys ulkoradoilla naisten kiekolla 57,10 m (Suomen kaikkien aikojen 11.) 
Halliennätys 56,51 metriä (Suomen kaikkien aikojen 3.)
Kalevan kisat
Kultaa 2009, 2010, 2012
Hopeaa 2006, 2007, 2008 ja 2016
Pronssia 2004, 2011 ja 2014
Halli-SM -heitot
Kultaa 2007, 2009, 2010, 2011 ja 2012
Hopeaa 2004, 2005, 2006, 2008, 2015 ja 2016

Kuulantyöntö
Ennätys naisten kuulalla 14,90 m (hallissa 14,66 m)
Kalevan kisat
Pronssia 2003
Sisäratojen SM-kilpailut
Hopeaa 2006 ja 2010

Kausien parhaat tulokset
Päivitetty 10.3.2016

Kiekonheitto
1993:  28,46 m
1994:  31,78 m
1995:  35,72 m
1996:  41,44 m
1997:  40,80 m
1998:  41,15 m
1999:  41,76 m
2000:  43,64 m
2001:  47,15 m
2002:  49,42 m
2003:  51,28 m
2004:  51,98 m
2005:  52,90 m
2006:  53,64 m
2007:  55,75 m
2008:  54,76 m
2009:  56,82 m
2010:  57,03 m
2011: 57,10 m
2012:  56,44
2013:  52,04  
2014:  53,63  
2015:  54,30  

Kuulantyöntö   
1996:  10,46 m
1997:  11,02 m
1998:  12,26 m
1999:  11,92 m (i)
2000:  11,78 m
2001:  12,68 m (i)
2002:  13,50 m
2003:  14,28 m
2004:  14,01 m
2005:  13,84 m
2006:  14,66 m (i)
2007:  13,53 m
2008:  14,10 m
2009:  14,90 m
2010:  14,32 m (i)

(i)= heitetty/työnnetty hallissa

Lähteet

Suomalaiset kiekonheittäjät
Suomalaiset painonnostajat
Vuonna 1980 syntyneet
Elävät henkilöt
Koarvikodds

Koarvikodds (myös nimellä Kuarvikozza) on Muotkatunturin erämaa-alueen korkein tunturi. Koarvikoddsin korkeus on 590 metriä merenpinnasta. Koarvikodds sijaitsee Inarissa Suomen Lapissa.

Katso myös 
 Luettelo Suomen korkeimmista kohdista

Lähteet

Aiheesta muualla

  Luontoon.fi/Muotkatunturin erämaa-alue 
  Vaellustarinoita

Inarin tunturit
ATA

ATA voi tarkoittaa:
Antarktis, maakoodi ATA
ATA-liitäntä, vanha tietokoneliitäntä
Air Transport Auxiliary, toisen maailmansodan aikainen brittiläinen järjestö
Atlantic Treaty Association, 37 kansallisen Atlantti-Seuran kattojärjestö
Reformoitu puolue (Alankomaat)

Reformoitu puolue (, SGP) on hollantilainen puolue, joka edustaa kalvinisteja. Se on perustettu 1918 ja on siten maan vanhin puolue. Reformoitu puolue pyrkii luomaan Raamattuun perustuvan valtion. Se ei ole ikinä osallistunut hallitukseen.

Historia 
Reformoitu puolue (SGP) perustettiin 24. huhtikuuta 1918. Perustajat erosivat Antivallankumouksellisesta puolueesta (ARP), koska eivät hyväksyneet ARP:n tukemaa naisten äänioikeutta ja vastustivat liittoa katolilaisten Algemeene Bondin kanssa. Perustamisaikana johtavana hahmona oli pastori Gerrit Hendrik Kersten.

Puolue osallistui jo vuoden 1918 vaaleihin, mutta sai ensimmäisen paikkansa vasta 1922. SGP:n kannatus on pysynyt tämän jälkeen hyvin tasaisena noin kahdessa prosentissa. Vuonna 1956 se sai parlamentin laajennuksen jälkeen paikan ylähuoneessa, jonka menetti 1960 ja sai takaisin 1971.

Vuonna 1984 SGP liittoutui Reformatorische Politieke Federatien ja Gereformeerd Politiek Verbondin kanssa europarlamenttivaaleihin. Myöhemmin puolue on muodostanut yhteislistan ChristenUnien kanssa ja pitänyt paikkansa. Sen europarlamenttiedustajan oli tarkoitus liittyä 2009 uuteen konservatiivien ja reformistien ryhmään, joka kuitenkin erotti sen jäsenyydestään naisten syrjinnän vuoksi.

Vuonna 2005 haagilainen oikeusistuin tuomitsi puolueen menettämään puoluetukensa, koska se ei sallinut naisia jäsenikseen. Tämän katsottiin olevan YK:n naisten syrjinnän poistamista koskevan yleissopimuksen vastaista. Alankomaiden valtioneuvosto päätti kuitenkin kumota päätöksen. Vuonna 2006 SGP salli naisten jäsenyyden.

Lähteet

Aiheesta muualla

 Reformoitu puolue 

Alankomaalaiset puolueet
Euroopan kristillinen poliittinen liike
Francis Matthews

Francis Matthews (2. syyskuuta 1927 York – 14. kesäkuuta 2014) oli brittiläinen näyttelijä. Hän esiintyi muun muassa Hammer-elokuvissa Frankensteinin kosto (1958), Dracula – pimeyden ruhtinas (1966) ja Rasputin – riivattu munkki (1966). Nimiroolissa hän esiintyi 1969–1971 tehdyssä Paul Temple -televisiosarjassa. 2000-luvulla hän näytteli muun muassa sarjoissa Sydämen asialla (2002–2003) ja Kyläsairaala (2003).

Lähteet

Brittiläiset näyttelijät
Vuonna 1927 syntyneet
Vuonna 2014 kuolleet
The Grand Partition and the Abrogation of Idolatry


The Grand Partition and the Abrogation of Idolatry on yhdysvaltalaisen grindcore-yhtye Success Will Write Apocalypse Across the Skyn ensimmäinen täyspitkä albumi. Se julkaistiin Yhdysvalloissa 4. huhtikuuta 2009 ja muualla 5. toukokuuta 2009 Nuclear Blast -levy-yhtiön kautta.

Albumin rummut soitti Mike Heller Malignacy-yhtyeestä.

Kappaleet

Kokoonpano 
 John Collett – laulu
 Ian Sturgill – kitara, laulu
 Aaron Haines – kitara
 Matt Simpson – bassokitara
 Mike Heller – rummut
 Jen Muse – samplet

Arvostelut 
 Allmusic:

Lähteet 

Vuoden 2009 esikoisalbumit
Success Will Write Apocalypse Across the Skyn albumit
Timo Juurikkala

Timo Johannes Juurikkala (s. 7. toukokuuta 1958 Helsinki) on suomalainen vihreitä edustava poliitikko ja ympäristö- ja ilmastoministeri Krista Mikkosen erityisavustaja Rinteen hallituksessa. Hän oli Uudenmaan vaalipiirin kansanedustaja vuosina 2009–2011.

Juurikkala toimi keväästä 2013 lähtien ympäristöministeri Ville Niinistön ja vihreän ministeriryhmän erityisavustajana. Hän oli Vantaan kaupunginhallituksen jäsen kaudella 2013–2014, mutta ilmoitti syksyllä 2013 jättävänsä paikkansa vedoten ministerin erityisavustajan työn vaativuuteen.

Ura
Juurikkala kirjoitti ylioppilaaksi Tikkurilan yhteiskoulusta vuonna 1977. Hän opiskeli ensin valtiotieteitä ja psykologiaa, mutta vaihtoi opettajankoulutukseen ja valmistui opettajaksi vuonna 1980. Myöhemmin hän erikoistui erityisopettajaksi. 1980-luvun puolivälistä vuoteen 2007 Juurikkala työskenteli erityisopettajana Vantaalla. Vuonna 1991 hänet palkittiin Opetushallituksen Cygnaeus-palkinnolla pajakoulutoiminnan kehittämisestä ja syrjäytymisen ehkäisemisestä.

Keväällä 2007 Juurikkala valittiin Vantaan määräaikaiseksi asukaspalvelujohtajaksi ja edelleen vuoden 2008 alusta vapaa-ajan ja asukaspalveluiden toimialan määräaikaiseksi johtajaksi kun viran vakituinen haltija Katariina Poskiparta nimitettiin työministerin valtiosihteeriksi.

Politiikka
Politiikassa Juurikkala on vaikuttanut 1990-luvulta lähtien. Vuosina 1993–2007 hän oli Vantaan kaupunginvaltuuston jäsen. Hän oli ympäristölautakunnan puheenjohtajan vuosina 1997–2000 ja kaupunginvaltuuston toinen varapuheenjohtaja vuosina 2001–2006. Hänet valittiin valtuustoon uudelleen vuoden 2012 kuntavaaleissa.

Vuonna 2009 Juurikkalasta tuli kansanedustaja varasijalta, kun Heidi Hautala valittiin Euroopan parlamenttiin. Eduskunnassa Juurikkala oli suuren valiokunnan ja sen työjaoston jäsen. Juurikkala oli ehdolla myös vuoden 2011 eduskuntavaaleissa, muttei tullut valituksi 1 870 äänellä. Vuosina 2011–2013 Juurikkala toimi vihreiden varapuheenjohtajana. Hän oli myös vihreiden sosiaali- ja terveyspoliittisen työryhmän puheenjohtaja vuosina 2010–2011.

Keväällä 2013 Juurikkala pyrki vihreiden puoluesihteeriksi, mutta tehtävään valittiin Lasse Miettinen. Juurikkala siirtyi Miettisen seuraajaksi Ville Niinistön ja vihreän ministeriryhmän erityisavustajaksi ensin määräajalle syksyyn asti ja syksyllä hänet nimitettiin jatkamaan tehtävässä. Hän oli ehdolla vuoden 2015 eduskuntavaaleissa, mutta ei tullut valituksi.

Juurikkala nimitettiin vuonna 2019 ympäristö- ja ilmastoministeri Krista Mikkosen erityisavustajaksi Rinteen hallitukseen.

Lähteet

Aiheesta muualla
 Timo Juurikkalan kotisivut.

Vihreän liiton poliitikot
Kansanedustajat
Vantaan kaupunginvaltuutetut
Uudenmaan vaalipiiri
Vuonna 1958 syntyneet
Elävät henkilöt
Erityisavustajat
Isoliitäjä

Isoliitäjä (Ardenna gravis) on keskikokoinen ulappalintujen lahkoon kuuluva avomerilintu.

Koko ja ulkonäkö 

Linnun pituus on 43–51 senttimetriä ja siivenkärkien väli 105–122 cm. Isoliitäjä on hieman pienempi kuin välimerenliitäjä (Calonectris diomedea), jota se hieman muistuttaa muun muassa pyrstön valkoisten yläpeitinhöyhenten takia.

Erona keltanokkaliitäjään ovat: hieman jäykemmät siiveniskut sekä terävämpi siivenkärki; hyvin erottuva tumma päälaki, jossa hyvin erottuva valkoinen niskavyö; rinnansivussa voimakas tumma laikku; kainalossa ja siiven tyvellä tumma vyö ja kuviointi sekä keskivatsassa epäselvärajainen tumma laikku. Pyrstön alapeitinhöyhenet ovat harmaanruskeat ja nokka musta.

Levinneisyys ja lisääntyminen 

Lajilla on laaja levinneisyysalue, jonka pinta-alaksi on arvioitu 52,8 miljoonaa km2 ja populaation kooksi 15 miljoonaa yksilöä. Esiintyy Brasiliassa, Falklandinsaarilla, Grönlantissa, Saint Helenassa ja Saint-Pierre ja Miquelonissa.

Isoliitäjällä on kolme tärkeää lisääntymissaarta: Nightingale Island, Inaccessible Islands ja Gough Tristan da Cunhan saariryhmässä. Vähintään viisi miljoonaa paria pesii Nightingale Islandilla ja Inaccessible Islandsilla. 600 000–3 000 000 paria Gough Islandilla. Myös Falklandinsaarilla tavataan hyvin pieni pesimäyhteisö.

Aikuiset aloittavat huhtikuussa muuton luoteeseen, Etelä-Amerikasta Kanadaan ja ohi Grönlantin siirtyen Koillis-Atlantille ja palaten marraskuussa takaisin pesimäalueille etelään. Tavataan säännöllisesti syysmuuton aikana lähinnä elo-lokakuussa Länsi-Euroopan rannikoilla.

Lisääntyminen 

Pesii kaltevalle maalle, pääasiassa alueille, jossa on ruohomättäitä tai Phylica-metsää.

Ravinto 

Syö pääasiassa kalaa, mustekaloja ja kalajätettä troolareista, mutta myös äyriäisiä.

Uhat 

Joka vuosi Nightingale Islandilla pyydetään noin 50 000 poikasta ja tuhansia aikuisia, mikä voi johtaa kantojen romahtamiseen ilman kestävää pyytämistä.

Lähteet 

Ulappalinnut
Sangha

Sangha (sanskritiksi संघ), eli kanssaharjoittajat, on buddhalaisuudessa käsite, jolla tarkoitetaan käytännössä ystäviä ja auttajia polulla valaistumiseen. Sangha voi tarkoittaa myös buddhalaisten munkkien ja nunnien yhteisöjä tai oivaltaneita harjoittajia. Myös maallikot kuuluvat sanghaan.. Sangha on yksi kolmesta jalokivestä.

Sanghan toiminta 
Sanghan tehtävä on sekä säilyttää buddhalaisia tekstejä että toimia inspiraationa ja apuna muille, jotka harjoittavat buddhalaisuutta.

Yksittäinen buddhalainen saa sanghalta apua ja johdatusta omaan harjoitteluunsa, ja pääsee vastineeksi tarjoamaan sitä muille tarvitseville. Sanghan tarkoitus on tarjota buddhalaisille paikka meditoida ja harjoittaa uskoaan. Täysin itsenäisen meditaation ei katsota olevan kehittävää..

Munkkien ja nunnien tulee noudattaa vinyaa, eli luostarisääntöjä, joista tärkeimmät ovat 10 hyvettä. Maallikoiden tulisi pyrkiä noudattamaan näistä viittä (vältä tappamista, varkautta, seksuaalista väärinkäyttöä, valehtelua ja päihtymystä), mutta munkkien ja nunnien tulee näiden lisäksi myös välttää seuraavia asioita:

 syömistä puolen päivän jälkeen
 tanssimista, musiikkia ja laulamista 
 itsensä koristamista 
 ylellisiä sänkyjä ja tuoleja
 rahan, kullan ja hopean käsittelyä

Sanghasta erottaminen 
Buddhalaisessa Tripitaka -kirjan Vinaya piṭaka -osassa, jossa määritellään munkkien ja nunnien eettisistä säännöistä todetaan, että munkki menettää asemansa mikäli tämä osallistuu sukupuoliseen kanssakäymiseen, varastaa tai tappaa tahallisesti toisen ihmisen. Munkkeutensa menettänyttä ei enää pidetä yhteisön jäsenenä.

Lähteet

Buddhalaisuus
Carl Henrik Ahlqvist

Carl Henrik Ahlqvist (24. elokuuta 1825 Virolahti – 8. heinäkuuta 1909) oli suomalainen Haminassa asunut kauppaneuvos, laivanvarustaja ja sahateollisuusmies.

Ahlqvistin vanhemmat olivat Virolahden kappalainen Johan Fredrik Ahlqvist ja Henrietta Plathan. Hän kävi Haminan saksankielisen porvarikoulun ja työskenteli sitten harjoittelijana kauppaneuvos Christian Bruunin liikkeessä. Hän oli myös muutaman vuoden Lyypekissä Piehl & Fehlingin liikkeen palveluksessa konttoristina. Ahlqvist sai porvarinoikeudet Haminan maistraatilta vuonna 1851.

Ahlqvist harjoitti Haminassa puutavarakauppaa ja hän toimi myös laivanvarustajana. Hän omisti höyrysahat Kotkassa (Vanha saha) ja Vehkalahden Ristiniemessä. Ahlqvistilla oli myös lasitehdas Ristiniemessä. Ahlqvist uitti myös ensimmäisenä sahanomistajana tukkeja Kymijokea pitkin Kotkaan. Ahlqvist sai kauppaneuvoksen arvon 1876.

Ahlqvist oli naimisissa Anna Louise Bruunin kanssa. Heillä oli kymmenen lasta.

Lähteet 
 Wikiaineisto: Kuka kukin oli 1961
 Kymipedia: Carl Henrik Ahlqvist

Aiheesta muualla 
 Carl Henrik Ahlqvistin elämäkerta Kansallsibiografiassa

Suomalaiset liikemiehet
Suomalaiset laivanvarustajat
Kauppaneuvokset
Vuonna 1825 syntyneet
Vuonna 1909 kuolleet
Brian Redman

Brian Thomas Redman (s. 9. maaliskuuta 1937 Colne, Englanti, Iso-Britannia) on englantilainen uransa päättänyt autourheilija. Hän on kilpaillut Formula 1 ja urheiluauto -sarjoissa. Hän ajoi myös Formula 1:sten ulkopuolisissa kilpailuissa.

Redman kilpaili Formula 1:issä ensimmäistä kertaa vuonna 1968 Cooper-tallissa, jolloin hän ajoi jo toisessa kilpailussaan Espanjan GP:ssä kolmanneksi. Hänen kautensa päättyi kuitenkin Belgian GP:ssä, jossa hänen kätensä murtui kolarissa. Vaikka monet tallit, mm. Ferrari tarjosivat Redmanille ajopaikkaa, hän päätti siirtyä ajamaan urheiluautoja, joissa hän oli urheiluautojen maailmanmestari vuosimallia 1970. Hän palasi F1:iin vuonna 1970 ajaen kaudet 1970-1974 monessa eri tallissa kohtalaisilla suorituksilla.

 

Redman voitti Yhdysvaltojen Formula 5000 mestaruuden vuosina 1974-1976, mutta kärsi useista loukkaantumisista vuoden 1977 kolarin vuoksi. Voittokantaan hän palasi varsinaisesti voittaessaan Daytonan kilpailun vuonna 1981 päättäen vuotensa sarjassa IMSA -mestarina.

Muuta
Redman valittiin vuonna 2002 urheiluautojen Motorsports Hall Of Fame America'an ja International Motorsports Hall of Fame'en vuonna 2011. Kilpa-autoilijan uransa jälkeen hän työskenteli moottoriurheilun markkinointiosastolla, oli osallisena Formula 3000 -talli Redman-Bright'ssa sekä oli Road and Track -lehden toimittaja.

Lähteet

Brittiläiset Formula 1 -kuljettajat
Vuonna 1937 syntyneet
Elävät henkilöt
Jacksonville IceMen

Jacksonville IceMen on yhdysvaltalainen jääkiekkoseura, joka on kotoisin Jacksonvillestä, Floridasta. Se pelaa ECHL-liigaa. IceMenin ECHL-liigassa pelaava joukkue toimii farmijoukkueena New York Rangersille ja AHL-joukkue Hartford Wolf Packille. Seura toimi kaudet 2012–2016 Evansvillessä, Indianassa.

Joukkue kaudella 2022–2023 
(Tilanne 19. lokakuuta 2022)

Joukkueenjohto 
 Päävalmentaja & Jääkiekkotoiminnanjohtaja: Nick Luukko 
 Apuvalmentaja: Brandon Mashinter 
 Videovalmentaja: Jake Wheeler 
 Fysiikkavalmentaja: Patrick Murphy 
 Huoltopäällikkö: Jim Chesnut 

Lähde: EliteProspects

Lähteet

Aiheesta muualla 
 Jacksonville IceMenin verkkosivut 

ECHL-seurat
Yhdysvaltalaiset jääkiekkoseurat
Indianan urheilu
Floridan urheilu
Duvalin piirikunta (Florida)
Vuonna 1992 perustetut urheiluseurat
Tatu Kolehmainen

Taavetti Heikki "Tatu" Kolehmainen (21. huhtikuuta 1885 Kuopio – 15. kesäkuuta 1967 Helsinki) oli suomalainen kestävyysjuoksija. Hän edusti uransa aikana Kuopion Reipasta, Kuopion Rientoa, Helsingin Kisa-Veikkoja, Viipurin Reipasta ja Helsingin Jyryä.

Kolehmainen keskeytti Tukholman olympialaisissa 1912 sekä 10 000 metrin loppukilpailussa että maratonilla. Yhtenä syynä on pidetty hänen kovaa harjoitusohjelmaansa, joka sisälsi päivittäin 40–45 kilometrin kävelylenkin aamulla ja 20 kilometrin juoksulenkin iltapäivällä. Antwerpenin olympialaisissa 1920 hän sijoittui maratonilla kymmenenneksi ajalla 2.44.03,2.

Kolehmainen juoksi 20 000 metrin maailmanennätyksen 1.07.40,2 Helsingissä 1913. Suomen ennätystä hän paransi uransa aikana lisäksi ainakin 5 000 metrillä, tunninjuoksussa, 25 000 metrillä ja maratonilla. 10 000 metrin ennätyksensä 32.47,8 hän juoksi Tukholmassa 1912 ja parhaan maratonaikansa 2.41.48,0 Lontoossa 1913.

Kolehmainen saavutti SM-kilpailuissa 5 000 metrillä hopeaa 1911, 1913, 1914 ja 1915 sekä pronssia 1910. 10 000 metrillä hän sai kultaa 1914, hopeaa 1908, 1910, 1911, 1913 ja 1915 sekä pronssia 1916 ja 1920. Tunninjuoksussa hän jakoi Suomen-mestaruuden Hannes-veljensä kanssa 1910 17 944 metrillä ja voitti mestaruuden myös 1912, jolloin voittomatka oli 17 954 metriä. 25 000 metrin Suomen-mestaruuden hän voitti 1919. Maratonilla hän sai kultaa 1909.

Tatu Kolehmainen oli Suomen Radioamatööriliiton kunniajäsen. Jäämaan palkinnon, joka myönnetään liiton toimintaa ansiokkaasti edistäneelle, hän sai vuonna 1935. Hänen kutsumerkkinsä olivat OH2NAI, OH2OI ja OH2NT.  Tatu Kolehmainen osallistui amatööriradioasemallaan 1939 valtakunnalliseen apuverkkoon seitsemännen piirin (Kuopion läänin) radioasemana.

Lähteet

Viitteet 

Suomalaiset kestävyysjuoksijat
Vuonna 1885 syntyneet
Vuonna 1967 kuolleet
Subhuman Empire

Subhuman Empire on yhdysvaltalaisen grindcore -yhtye Success Will Write Apocalypse Across the Skyn vuonna 2007 julkaistu EP-levy. Se on yhtyeen ensimmäinen julkaisu.

Kappaleet

Kokoonpano 
 John Collett – laulu
 Ian Sturgill – laulu, kitara
 Aaron Haines – kitara
 Matt Simpson – bassokitara
 Mike Petrak – rummut

Lähteet 

Vuoden 2007 EP:t
Success Will Write Apocalypse Across the Skyn albumit
Kobbaklintar

Kobbaklintar (myös Kobba klintar) on kallioluotoryhmä Ahvenanmaalla Jomalan kunnassa Maarianhaminan lounaispuolella. Kobbaklintarilla on vanha vuosina 1862–1972 toiminut luotsiasema, jossa toimii nykyisin kesäkahvila. Kesäisin luotsiasemalle liikennöi yhteysalus. Vuonna 2002 perustettiin luotsiaseman kunnostamiseksi yhdistys Kobba Klintars Vänner r.f..

Kobbaklintarin lähellä sijaitsee Marhällanin majakka.

Ahvenanmaalaisen laivayhtiön Viking Linen Viking Glorylla on Kobba-niminen ravintola, joka on saanut nimensä Kobbaklintarin mukaan.

Lähteet

Aiheesta muualla 
 

Jomala
Ahvenanmaan saaret
Sergio Asenjo

Sergio Asenjo Andrés (s. 28. kesäkuuta 1989) on espanjalainen jalkapallomaalivahti.

Asenjo on Real Valladolidin kasvatti, ja debytoi Espanjan korkeimmalla sarjatasolla Primera Divisiónissa joulukuussa 2007. Kesällä 2009 Asenjo siirtyi Atlético Madridiin, jonka kanssa hän teki neljävuotisen sopimuksen. Tammikuussa 2011 hän siirtyi loppukauden kestävällä lainasopimuksella Málagaan. 6. helmikuuta 2011 pelatussa vierasottelussa Sevillaa vastaan hän loukkasi polvensa ja joutuu täten olemaan sivussa koko loppukauden ajan.

Asenjo on edustanut Espanjaa alle 17-, 19- ja 21-vuotiaiden ikäluokissa. Hän oli voittamassa alle 19-vuotiaiden Euroopan-mestaruutta vuonna 2007.

Lähteet 

Espanjalaiset jalkapallomaalivahdit
Vuonna 1989 syntyneet
Elävät henkilöt
Joseph Anton Koch

Joseph Anton Koch (27. heinäkuuta 1768 Elbigenalp – 12. tammikuuta 1839 Rooma) oli itävaltalainen taidemaalari, jonka teokset edustivat tyyliltään saksalaista romantiikkaa. Vuodesta 1795 hän asui enimmäkseen Roomassa, jossa hän kehitti uudentyyppisen "herooisen" maisemamaalauksen. Kochin klassisten maisemamaalausten tilavaikutelma on avara, sommittelu tasapainoista ja muotoilu selväpiirteisen plastista.

Lähteet 

Itävaltalaiset taidemaalarit
Vuonna 1768 syntyneet
Vuonna 1839 kuolleet
Romantiikan taiteilijat
LMMS

Linux MultiMedia Studio eli LMMS on alustariippumaton vapaa musiikkiohjelmisto. Ohjelmassa on digitaalisen audiotyöaseman ominaisuuksia musiikin tekemiseen.

Ohjelman avulla ääntä voidaan tuottaa syntetisaattoreilla, sampleilla ja ulkoisilla MIDI-laitteilla, ja siinä on laajasti trackereistä, sekvenssereistä ja syntetisaattoreista tuttuja ominaisuuksia ja toimintoja. Ohjelma tukee LADSPA- ja VST-liitännäisiä.

LMMS on saatavilla Linuxille, Microsoft Windowsille ja macOS:lle.

Ominaisuudet 

Song-Editor kappaleiden koostamiseen
Beat+Bassline-Editor rytmien ja bassolinjojen luomiseen
FX-Mixer - mikseri, jossa 64 kanavaa
Piano-Roll sointukulun ja melodioiden muokkaamiseen
Tuki MIDI-koskettimistolle
Automaatioeditori
Useita instrumentteja ja tehosteita:
Sampleri (AudioFileProcessor)
Wavetable-syntetisaattori (BitInvader)
Kick- ja bassorumpusyntetisaattori (Kicker)
Roland TB-303:n monofoninen imitaatio (LB302)
Lyömäsoitinsyntetisaattori (Mallets)
Urkutyylinen syntetisaattori (Organic)
Game Boyn äänipiirin emulointi (FreeBoy)
Commodore 64:n SID-äänipiirien emulointi (SID)
Kolmoisoskillaattori (Triple-Oscillator)
Värähtelevän kielen mallintaja (Vibed)
Useita ZynAddSubFx-esiasetuksia

Yhteensopiva useiden standardien kanssa:
ZynAddSubFx
SoundFont2
VST(i)
LADSPA
GUS-instrumentit (PatMan)
MIDI
MIDI-tiedostojen ja Fruity loops-projektitiedostojen tuominen

Äänitiedostoksi vienti Ogg- ja WAV-tiedostomuotoihin

Katso myös 
 Ableton Live
 FL Studio
 Steinberg Cubase

Lähteet

Aiheesta muualla 
 Kotisivu 
 LMMS Wiki 

Musiikkiohjelmistot
Linux-ohjelmat
Psarantónis

Psarantónis (, oik. Antónis Xyloúris, , s. 6. syyskuuta 1942 Anógeia, Kreikka) on Kreetan saarella syntynyt kreikkalainen säveltäjä, laulaja ja kreetalaisen lyyran soittaja. Psarantónis on laulaja–säveltäjä Níkos Xyloúriksen (1936–1980) sekä Giánnis Xyloúriksen (s. 1943) veli. Veljesten isä soitti myös lyyraa.

Ura 

Psarantónis alkoi soittaa lyyraa 13-vuotiaana, ja ensimmäinen julkinen esiintyminen oli perinteisessä hääjuhlassa. Erityyppisten lyyrien lisäksi hän soittaa nykyisin mandoliinia, tzouraa, daoulia ja laoútoa, joka muistuttaa mandoliinia. Psarantóniksen vanhoilla albumeilla soittimina on käytetty pääasiassa lyyraa sekä kahta laoútoa. Toisinaan albumeilla on käytetty myös esimerkiksi askomantoúraa eli kreetalaista säkkipilliä. Nykyisin albumeilla käytetään lyyran ja laoúton lisäksi enemmän soittimia, kuten esimerkiksi vrodolyraa ja lyrakia.

Psarantónis julkaisi ensimmäisen singlensä Eskéftika na s' arnithó (Εσκέφτηκα να σ' αρνηθώ) vuonna 1964, jonka jälkeen ilmestyneitä levytyksiä ovat esimerkiksi Kritikí Xastería (Κρητική Ξαστερία), Saïtémata (Σαϊτέματα), Pigés (Πηγές), Anastorímata (Αναστορήματα), Ta merákia tou Psarantóni (Τα μεράκια του Ψαραντώνη), Apó flóges i Kríti Zosméni (Από φλόγες η Κρήτη ζωσμένη), Palió krasí 'nai i sképsi mou (Παλιό κρασί 'ναι η σκέψη μου), Apó Kardiás (Από Καρδιάς), Nogó (Νογώ), Idaíon Ándron (Ιδαίον Άνδρον) ja Rizítika (Ριζίτικα).

Psarantónis on esiintynyt Ukrainassa, Itävallassa, Luxemburgissa, Saksassa, Sveitsissä, Ranskassa, Australiassa, Kanadassa sekä Yhdysvalloissa.

Lähteet

Aiheesta muualla 

Psarantóniksen kotisivut  

Kreikkalaiset säveltäjät
Kreikkalaiset laulajat
Vuonna 1942 syntyneet
Elävät henkilöt
Regina Kulikova

Regina Kulikova (, s. 30. tammikuuta 1989 Almaty, Kazahstanin sosialistinen neuvostotasavalta) on venäläinen tennispelaaja. Hän on parhaimmillaan ollut WTA-maailmanlistalla sijalla 65 toukokuussa 2010. Hän on voittanut 11 ITF-kaksinpeliturnausta ja kaksi ITF-nelinpeliturnausta.

Ura

Kulikova selviytyi ensimmäisen kerran WTA-turnauksen pääsarjaan Los Angelesissa 2008. Turnauksen ensimmäisellä kierroksella hän voitti Jelena Vesninan, mutta hävisi toisella kierroksella Samantha Stosurille.

Wimbledonissa 2009 Kulikova selviytyi ensimmäistä kertaa Grand Slam -turnauksen pääsarjaan karsintojen kautta. Ensimmäisellä kierroksella hän voitti kroatialaisen Karolina Špremin lukemin 4–6, 7–5, 6–3. Toisella kierroksella hän voitti turnauksen 27:nneksi sijoitetun Alisa Kleibanovan erälukemin 0–6, 6–4, 6–1. Kolmannella kierroksella hän hävisi turnauksen neljänneksi sijoitetulle Jelena Dementjevalle lukemin 1–6, 2–6.

Australian avoimissa 2010 Kulikova hävisi ensimmäisellä kierroksella Barbora Záhlavová-Strýcoválle. Helmikuussa Dubain WTA-turnauksessa hän selviytyi puolivälieriin voitettuaan Marija Kirilenkon, Stefanie Vögelen ja Svetlana Kuznetsovan. Puolivälierissä hän hävisi Agnieszka Radwańskalle. Ranskan avoimissa hän hävisi ensimmäisellä kierroksella myöhemmin turnauksen voittaneelle Francesca Schiavonelle.

Wimbledonissa 2010 hän voitti ensimmäisellä kierroksella Melanie Southin ja toisella kierroksella turnauksen 30:nneksi sijoitetun Jaroslava Švedovan. Kolmannella kierroksella hän luovutti Tsvetana Pironkovaa vastaan voitettuaan avauserän 6–4.

Lähteet
 
 Regina Kulikovan ITF-profiili

Venäläiset tennispelaajat
Vuonna 1989 syntyneet
Elävät henkilöt
MF Doom

MF DOOM (oik. Daniel Dumile Thompson, 9. tammikuuta 1971 Lontoo, Iso-Britannia – 31. lokakuuta 2020) oli Yhdysvalloissa New Yorkin Long Islandilla varttunut hiphop-artisti. Hän esiintyi uransa aikana useilla muillakin taiteilijanimillä, joista tunnetuimpia ovat Viktor Vaughn, King Geedorah ja Supervillain. Sooloalbumiensa lisäksi hän teki yhteisalbumeita muun muassa Danger Mousen ja Madlibin kanssa. Hän toimi sekä MC:nä että tuottajana, ja teki myös instrumentaali-hiphopia. Hän oli yksi underground-hiphopin tunnetuimpia artisteja.

Dumile käytti taiteilijanimellään esiintyessään aina naamiota. Hänen alter egonsa pohjautui Marvelin sarjakuvakonnaan Tohtori Doomiin. Hänen yksityiselämästään tiedetään varsin vähän, mutta vuonna 2006 hän kertoi MySpace-sivullaan olevansa naimisissa ja kahden lapsen isä. Vaikka brittiläissyntyinen Dumile asuikin lähes koko elämänsä Yhdysvalloissa, hän päätti pysyä Ison-Britannian kansalaisena.

Dumile kuului aikaisemmin hiphop-yhtye KMD:hen, joka hajosi vuonna 1993 hänen bänditoveri-veljensä kuoltua auto-onnettomuudessa. Onnettomuuden jälkeen Dumile vetäytyi musiikkibisneksestä vuosiksi, palaten vuonna 1999 uudella taiteilijanimellään sooloalbumilla Operation Doomsday.

MF DOOM kuoli 31.10.2020 tuntemattomista syistä ollessaan 49-vuotias.

Soolojulkaisut

Nimellä DOOM
Born Like This (2009)

Nimellä MF DOOM
Unicron (2008, yhdessä Trunksin kanssa)
Live from Planet X (2005)
MM..Food (2004)
Operation Doomsday (1999)

Nimellä Viktor Vaughn
Venomous Villain (2004)
Vaudeville Villain (2003)

Nimellä King Geedorah
Take Me to Your Leader (2003)

Nimellä Metal Fingers
Special Herbs: The Box Set 0-9 (2006)
Special Herbs, Vols 9 & 0 (2005)
Special Herbs, Vols. 7 & 8 (2004)
Special Herbs, Vols. 5 & 6 (2003)
Special Herbs, Vol. 4 (2003)
Special Herbs, Vol. 3 (2003)
Special Herbs, Vol. 2 (2002)
Special Herbs, Vol. 1 (2001)

Merkittävimmät yhteisprojektit

Madvillain (yhdessä Madlibin kanssa)
Madvillainy 2 (2008)
Madvillainy (2004)

DANGERDOOM (yhdessä Danger Mousen kanssa)
Occult Hymn (2006)
The Mouse and the Mask (2005)

Lähteet

Aiheesta muualla 

Yhdysvaltalaiset hip hop -artistit
Vuonna 1971 syntyneet
Vuonna 2020 kuolleet
Heinz Schiller

Heinz Schiller (25. tammikuuta 1930 - 26. maaliskuuta 2007) oli sveitsiläinen F1 kuljettaja. Hän osallistui yhteen F1 osakilpailuun kaudella 1962, Saksan GP:hen. Hän keskeytti kilpailussa eikä saavuttanut pisteitä. Hän ajoi myös MM-sarjaan kuulumattomissa kilpailuissa ollen kahdeksas Brysselin GP:ssä, yhdeksäs Paun GP:ssä ja seitsemäs Belgian GP:ssä 1962. Hän oli vuoden 1963 Paun GP:ssä kolmas ja kymmenes vuoden 1964 Le Mansin 24 tunnin ajossa yhdessä Gerhard Kochin kanssa.

Sveitsiläiset Formula 1 -kuljettajat
Vuonna 1930 syntyneet
Vuonna 2007 kuolleet
Jordanian ja Pyhän Maan evankelisluterilainen kirkko

Jordanian ja Pyhän Maan evankelisluterilainen kirkko () sai alkunsa 1800-luvun puolivälissä, kun saksalaiset ja englantilaiset lähetyssaarnaajat saapuivat Palestiinaan. Theodor Fliedner ja saksalainen diakoniajärjestö Kaiserswerther Diakonissen perustivat 1851 luterilaisen tyttöjen sisäoppilaitoksen Talitha Kumi Jerusalemiin. 1860 Theodor Schneller perusti sinne 'syyrialaisen orpokodin', joka oli tarkoitettu Libanonista tulleille kristityille orpolapsille. Lapset perheineen olivat joutuneet Libanonissa kristittyihin kohdistuneen joukkomurhan uhreiksi.

Jerusalemiin syntyi luterilaisia palestiinalaisia seurakuntia Jerusalemiin, Beetlehemiin, Beit Jalaan ja Beit Sahouriin. Tämän lisäksi seurakuntia toimii Ramallahissa ja Ammanissa. Seurakunnat yhdistyivät Jordanian ja Pyhän Maan evankelisluterilaiseksi kirkoksi, kun Länsiranta kuului Jordaniaan. Tästä juontaa kirkon nimessä nimi Jordania.

Kirkko perustettiin virallisesti 17. toukokuuta 1959, jolloin Jordanian kuningas  Hussein I tunnusti sen. Vuoteen 1979 kirkkoa johdettiin Saksasta käsin. Tämän jälkeen kirkon johdossa on ollut paikallisväestöä edustava piispa. Kirkon piispana toimi vuoteen 2017 Munib Younan, joka oli myös Luterilaisen maailmanliiton presidentti 2010-2017. Younan on valmistunut Helsingin yliopiston teologisesta tiedekunnasta teologian maisteriksi. 14 tammikuuta 2005 kirkko muutti nimeään lisäten siihen tarkennuksen 'ja Pyhän Maan...', joka kattaa Jordanian lisäksi kirkon toiminta-alueen Israelissa ja palestiinalaisalueilla.

Kirkon jäsenistö edustaa Pyhän Maan kristittyä vähemmistöä. Toiminta-alueella Palestiinalaisalueilla ja Itä-Jerusalemissa sen jäsenten osuus on kaksi prosenttia.

Kirkko tekee yhteistyötä  Luterilaisen maailmanliiton,  Amerikan evankelisluterilaisen kirkon ja saksalaisten kirkkojen kanssa. Suomessa sen yhteistyökumppaneita ovat Kirkon ulkomaanapu ja Suomen Lähetysseura. Kuopion hiippakunta ja Jordanian ja Pyhän Maan evankelisluterilainen kirkko solmivat 17.2. 2009 yhteistyösopimuksen, joka koskee työntekijä- ja harjoittelijavaihtoa, koulutusta ja seurakuntavierailuja. Kuopion hiippakunta haluaa sopimuksen kautta konkreettista tuntumaa globalisaatioon, lähetystyöhön, suvaitsevaisuuskasvatukseen sekä rauhan rakentamiseen.

Verkossa 
 Virallinen verkkosivu 
 Pyhä Maa: Palestiinalaiskristityt ja kristillinen rauhantyö

Lähteet 

Saksankielinen wikipedia-artikkeli Jordanian ja Pyhän Maan evankelisluterilaisesta kirkosta.

Evankelis-luterilaiset kirkot
Kristinusko Israelissa
Uskonto Jordaniassa
Palestiina
Hirvelän koulu

Hirvelän koulu on yläkoulu Voikkaan kaupunginosassa Kouvolassa. Koulussa tarjotaan yleisopetusta ja siellä on 169 oppilasta (2018) oppilasta. Koulun rehtori on Tuulikki Komulainen. Vuonna 2016 koulussa oli 182 oppilasta.

Kouvolan uuden kouluverkkosuunnitelman mukaan Hirvelän koulu lakkautetaan ja oppilaat siirtyy uuteen suunnitteilla olevaan Kuusankosken yhtenäiskouluun tai yläkouluun.

Lähteet   
Koulun kotisivut

Viitteet 

  
   

Kouvolan peruskoulut
Belgian asevoimat

Belgian asevoimat muodostuu neljästä puolustushaarasta maavoimista, merivoimista, ilmavoimista ja lääkintäjoukoista.

Belgian asevoimat on tiivisti kytketty Natoon, joten sen kaikki osat voidaan tarvittaessa liittää monikansallisten joukkojen osaksi. Ammattisotilaista koostuvien joukkojen rahoitus perustuu valtion budjettiin ja sen toiminta on parlamentaarisessa valvonnassa.

Historia 
Vuosina 1830-1831 irtautuessaan Alankomaista Belgian odotettiin luovan puolueettoman puskurivyöhykkeen. Takaajina olleet Ranska, Yhdistynyt kuningaskunta ja Preussi mahdollistaisivat vain puolisotilaallisten joukkojen valvoman vyöhykkeen olemassaolon. Nopeasti kuitenkin todettiin vakinaisten joukkojen tarve. Asevelvollisuuteen perustuva joukkojen perusta luotiin, mutta vain noin neljännes ikäluokasta kutsuttiin palvelukseen.

Ensimmäinen maailmansota 
Hieman ennen ensimmäisen maailmansodan puhkeamista Belgian asevoimiin kuului 19 jalkaväki-, 10 ratsuväki- ja 8 tykistörykmenttiä. Tukeviin joukkoihin kuului lisäksi pioneereja, linnoitusjoukkoja, rautatie sekä vartioyksiköitä. Kenttäarmeijan muodostaneet seitsemän divisioonaa liikkuvana osana ja 65000 miestä oli sijoitettu linnoituksiin Antwerpenin, Liegen ja Namurin ympäristöön. Linnoitusten rakennustyöt oli aloitettu jo 1859 ja niitä oli tehty useassa vaiheessa, mutta osa oli edelleen kesken vuonna 1914.

Maailmansotien välillä 
Ensimmäisen maailmansodan jälkeen Belgia allekirjoitti Yhdistyneen kuningaskunnan ja Ranskan kanssa puolustussopimuksen, jonka perusteella maa ylläpiti kahdentoista divisioonan asevelvollisuusarmeijaa aina vuoteen 1923 saakka. Vuoteen 1926 mennessä armeija oli supistunut kahteen aktiivipalveluksessa olevaan ja kahteen reservidivisioonaan. Puolueettomuus oli puolustuspolitiikan ydin ja maa vaati takuut Saksan hyökkäyksen varalta Britannialta ja Ranskalta.

Lähteet

Aiheesta muualla
Belgian maavoimat

Belgian maavoimat ovat osa Belgian asevoimia.

Toinen maailmansota 

Toukokuussa 1940 Belgian maavoimiin kuului viisi kaaderiperusteista armeijakuntaa ja kaksi reservistä koottua armeijakuntaa. Armeijakunnat oli numeroita yhdestä seitsemään. Lisäksi maavoimiin kuului ratsuväkiarmeijakunta.

Armeijakuntiin kuului yhteensä kuusi kaaderidivisioonaa ja kaksitoista reservistä koottua divisioonaa, joissa kussakin oli kolme jalkaväkirykmenttiä, kenttätykistörykmentti sekä pioneeripataljoona.

Aiheesta muualla

Belgian maavoimien kotisivut
Octahedron


Octahedron on The Mars Voltan viides studioalbumi, joka julkaistiin 23. kesäkuuta 2009. Albumi nousi Suomen virallisen listan sijalle 27.

Kappaleet

Arvostelut 
 Metacritic: 66/100
 Allmusic: 
 Rolling Stone: 
 Soundi:

Lähteet

Aiheesta muualla 
 Octahedron discogs.com -sivustolla

Vuoden 2009 albumit
The Mars Voltan albumit
Adrian Lester

Adrian Lester (s. 14. elokuuta 1968 Birmingham) on englantilainen näyttelijä, joka tunnetaan muun muassa roolistaan Mickey Stonena televisiosarjassa Kelmien kerho.

Lester on naimisissa näyttelijä Lolita Chakrabartin kanssa ja heillä on kaksi lasta.

Filmografia 

 Kosketa ja kuole (TV) (1992)
 Suhde (TV) (1995)
 Company (TV) (1996)
 Les soeurs Soleil (1997)
 Laulaen katolla (1997)
 Päävärit (1998)
 Storm Damage  (TV) (2000) 
 Turhaa lemmen touhua (2000)
 Maybe Baby (2000)
 Best (2000) 
 Jason and the Argonauts (TV) (2000)
 Romantiikkaa veressä (2000)
 Dust (2001)
 The Tragedy of Hamlet (TV) (2002)
 The Final Curtain (2002)
 The Day After Tomorrow (2004)
 Beyond (TV) (2006)
 Kuten haluatte (2006)
 Scenes of a Sexual Nature (2006)
 Starting Out in the Evening (2007)
 Ballet Shoes (TV) (2007) 
 Doomsday (2008) 
 Sleep with Me (TV) (2009) 
 Case 39 (2009)

Aiheesta muualla 
 

Englantilaiset näyttelijät
Vuonna 1968 syntyneet
Elävät henkilöt
MSAS

MSAS eli Multi-functional Satellite Augmentation System on Japanin GPS-paikannusta tarkentava SBAS-järjestelmä eli Japanin alueellinen DGPS-järjestelmä.

Se on samanlainen järjestelmä kuin Yhdysvaltain WAAS ja Euroopan unioniin EGNOS. Nämä järjestelmät tarkentavat GPS-paikannuksen tarkkuutta tyypillisesti 1,5-2 metriin horisontaalisessa suunnassa ja pystysuunnassa.  Ilmailulla on tarve näin tarkkaan paikannukseen.

Katso myös 
 Multi-Functional Transport Satellite eli MTSAT-satelliitti

Lähteet

Aiheesta muualla 
 MSAS eli MTSAT Satellite-based Augmentation Systemin signaalinvälitys 

 Paikannus
Migueli

Migueli (oik. Miguel Bernardo Bianquetti, s. 19. joulukuuta 1951 Ceuta, Espanja) on espanjalainen jalkapallopuolustaja, joka pelasi urallaan Cádiz CF ja FC Barcelonan riveissä sekä Espanjan jalkapallomaajoukkueessa.

Aiheesta muualla 
 Pelaaja profiili sportec.es 
 Pelaaja profiili maajoukkueessa 

Migueli
Migueli
Migueli
Tales of Monkey Island

Tales of Monkey Island on Telltale Gamesin kehittämä vuonna  julkaistu seikkailupeli. Peli on Monkey Island -pelisarjan viides osa ja se julkaistiin viidessä osassa vuoden 2009 jälkipuolella. Peli on tehty LucasArtsin lisenssillä.

Pelin pääosassa on Guybrush Threepwood, jota ääninäyttelee jälleen Dominic Armato. Peli sijoittuu vuosia sarjan neljännen pelin, Escape from Monkey Islandin, jälkeen.

Osat

Aiheesta muualla 
 
 Viralliset kotisivut 

Vuoden 2009 videopelit
Windows-pelit
Monkey Island -pelit
WiiWare-pelit
Telltale Games
Tobias Moretti

Tobias Moretti (s. 11. heinäkuuta 1959) on itävaltalainen näyttelijä. Hänet muistetaan parhaiten televisiosarja Poliisikoira Rexistä, jossa hän näytteli Richard Moseria vuosina 1994–1998. Muut hänen tunnetut esiintymisensä ovat elokuvissa Troilus ja Cressida (1981), Man Is Man ja "Die Schatzinsel" (suom. Aarresaari). Hän on ollut vuodesta 1997 naimisissa Julia Morettin kanssa, ja parilla on kaksi lasta; Antonia (s. 1998) ja Lenz Valentino (s. 2001)

Itävaltalaiset näyttelijät
Vuonna 1959 syntyneet
Elävät henkilöt
Nganasanit

Nganasanit (aikaisempia nimityksiä tavgit, tavgisamojedit; nganasaniksi ńaa) ovat Venäjällä Krasnojarskin aluepiirin Taimyrin piirissä asuva, uralilaisen kieliperheen samojedilaiseen haaraan kuuluvaa nganasanin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.

Asuinalue ja lukumäärä 
Nganasanit jakautuvat läntiseen Avamin ja itäiseen Vadejevin ryhmään. Avamin nganasanit asuvat Dudinkan kuntaan kuuluvissa Ust-Avamin ja Volotšankan taajamissa, Vadejevin nganasanit Hatangan kunnan Novajassa. Kummallakin ryhmällä on oma murteensa. Vuoden 1989 väestönlaskennan mukaan Venäjällä oli 1 300 nganasania, mutta vuonna 2002 enää 834, joista 766 asui Taimyrin piirikunnassa. Nganasanin kielen puhujia laskettiin olevan 505 henkeä. Lähes kaikki nganasanit puhuvat venäjää ja huomattava osa myös dolgaania.

Etninen historia 

Nganasanien esi-isiä ovat samojedit, joihin on sekoittunut varhaisempaa jukagiiri- ja tunguusiväestöä. Alkuperäisväestön elinkeino oli villipeuran metsästys, samojedit toivat alueelle poronhoidon. 1600-luvun alussa seudulle tunkeutuivat jasakkiveroa keränneet venäläiset. Nganasaniheimojen asuinalue käsitti aluksi koko Taimyrin niemimaan aina Hatanganlahdelle saakka. 1700-luvulta lähtien kaakosta tunkeutui jakuutteja, joihin sulautuneet evenkit ja venäläiset muodostivat vähitellen dolgaanien kansanryhmän. Dolgaanit ja lännestä saapuneet nenetsit työnsivät nganasanit niemimaan keskiosan tundralle.

Nganasaneja on pidetty Euraasian pohjoisimpana kansana. Pohjoisessa heidän porolaitumensa ulottuivat Taimyrjärvelle 77 leveysasteelle, talvella he siirtyivät lähelle metsätundran rajaa. 1600-luvun alussa nganasaneja oli noin 1 300 henkeä, mutta sen jälkeen heidän määränsä laski mm. kulkutautien takia. 1900-luvun alkuun saakka nganasanit muodostivat patrilineaarisia sukuyhteisöjä.

Elinkeinot ja kulttuuri 
Perinteisiä elinkeinoja ovat poronhoito ja metsästys. Kalastuksen merkitys oli pienempi kuin seudun muilla kansoilla. Perinteinen asumus oli porontaljoilla peitetty kota. 1980-luvun alkuun mennessä poronhoidosta jouduttiin lähes kokonaan luopumaan villipeuran voimakkaan lisääntymisen takia. Nykyään nganasanit asuvat monikansallisissa taajamissa etelämpänä dolgaanien perinteisellä asuinalueella. Vakavia ongelmia ovat työttömyys ja alkoholismi.

Poronnahasta valmistettuja perinteisiä vaatteita ja jalkineita käytetään nykyäänkin varsinkin juhla-asuna. Ruokavalio koostuu jäisestä, kuivatusta tai keitetystä poron ja villihanhen lihasta, kalasta sekä nykyään myös leivästä. Uskontoon kuuluu luonnonvoimien ja henkien kunnioitus sekä šamanismi. Rikas suullinen perinne käsittää mytologisia kertomuksia ja epiikkaa, tarinoita, satuja ja lauluja. Laululla ja musiikilla on viime aikoihin saakka ollut uskonnollinen merkitys.

Eräs nganasanien perinteinen juhlapäivä on variksenpäivä, jota viettävät myös hantit ja mansit.

Lähteet

Aiheesta muualla 
 
 

Krasnojarskin aluepiiri
Samojedit
Siperian etniset ryhmät
Arktisen alueen alkuperäiskansat